### Comunicat de presă

**Indicatori monetari – februarie 2025**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Masa monetară în sens larg (M3) a înregistrat la sfârșitul lunii februarie 2025 un sold de 737 187,2 milioane lei. Aceasta a crescut cu 0,3 la sută (-0,6 în termeni reali[[1]](#footnote-1)) față de luna ianuarie 2025, iar în raport cu februarie 2024 s-a majorat cu 9,0 la sută (3,8 la sută în termeni reali).   |  |  |  |  | | --- | --- | --- | --- | | Tabel 1. Agregatele monetare\* |  |  |  | | INDICATORI | 28 Februarie 2025 (mil. lei) | Februarie 2025/ Ianuarie 2025  (%) | Februarie 2025/ Februarie 2024  (%) | | **M1 (masa monetară în sens restrâns)** | **443 526,0** | **0,5** | **9,6** | | Numerar în circulație \*\* | 127 789,4 | 0,6 | 14,5 | | Depozite overnight \*\*\* | 315 736,6 | 0,5 | 7,7 | | **M2 (masa monetară intermediară)** | **737 187,2** | **0,3** | **9,0** | | M1 | 443 526,0 | 0,5 | 9,6 | | Depozite cu durata inițială de până la doi ani inclusiv (sunt incluse și depozitele rambursabile după notificare la cel mult trei luni inclusiv) | 293 661,2 | 0,01 | 8,0 | | **M3 (masa monetară în sens larg)** | **737 187,2** | **0,3** | **9,0** | | M2 | 737 187,2 | 0,3 | 9,0 | | Alte instrumente financiare (împrumuturi din operațiuni repo, acțiuni/unități de fond ale fondurilor de piață monetară, titluri de natura datoriei emise cu maturitatea de până la doi ani inclusiv) | 0,0 | 0,0 | 0,0 | | \* date provizorii; \*\*numerar în afara sistemului bancar; \*\*\*conturi curente, depozite la vedere | | | | | | | | |
| Tabel 2. Masa monetară și contrapartida acesteia\* | |  |  |
| INDICATORI | 28 Februarie 2025 (mil. lei) | Februarie 2025/ Ianuarie 2025  (%) | Februarie 2025/ Februarie 2024  (%) |
| **Masa monetară (M3)** | **737 187,2** | **0,3** | **9,0** |
| Active externe nete\*\* | 359 868,6 | 2,9 | 1,7 |
| Active interne nete\*\*\* | 377 318,6 | -2,0 | 17,0 |
| \* date provizorii | | | |
| \*\* se calculează prin scăderea din activele externe a pasivelor externe. | | | |
| Activele externe includ: credite acordate nerezidenților; depozite plasate la nerezidenți; titluri de natura datoriei deținute (emise de nerezidenți); acțiuni deținute și alte participații de capital la nerezidenți; aurul monetar. | | | |
| Pasivele externe includ resursele atrase de la nerezidenți: depozite; titluri de natura datoriei emise pe piețele externe. Începând cu ianuarie 2014, conform noilor standarde statistice internaționale (SEC 2010), alocările de DST de la FMI sunt incluse în pasivele externe. | | | |
| \*\*\*se calculează prin scăderea din activele interne a pasivelor interne (cu excepția elementelor componente ale masei monetare M3). | | | |
| Activele interne includ: credite acordate rezidenților; titluri de natura datoriei deținute (emise de rezidenți); acțiuni deținute și alte participații de capital la rezidenți. | | | |
| Pasivele interne (exceptând elementele componente ale masei monetare M3) includ resursele atrase de la rezidenți: depozite cu durată inițială mai mare de doi ani (inclusiv depozitele rambursabile după notificare la mai mult de trei luni); titluri de natura datoriei cu maturitate mai mare de doi ani emise pe piața internă; capital și rezerve. | | | |

Soldul **creditului neguvernamental** acordat de instituțiile de credit a crescut în luna februarie 2025 cu 0,4 la sută față de ianuarie 2025 (-0,5 la sută în termeni reali), până la nivelul de 420 249,5 milioane lei. Creditul în lei, cu o pondere de 69,9 la sută în volumul total al creditului neguvernamental, s-a majorat cu 0,4 la sută, iar creditul în valută exprimat în lei, cu o pondere de 30,1 la sută în totalul creditului neguvernamental, a crescut cu 0,3 la sută (evoluție similară în cazul exprimării indicatorului în euro).

Comparativ cu aceeași perioadă a anului 2024, creditul neguvernamental a înregistrat o creștere de 9,4 la sută (4,2 la sută în termeni reali), pe seama majorării cu 11,3 la sută a componentei în lei (6,0 la sută în termeni reali) și cu 5,3 la sută a componentei în valută exprimată în lei (5,2 la sută în cazul exprimării indicatorului în euro).

|  |  |  |  |
| --- | --- | --- | --- |
| Tabel 3. Creditul neguvernamental\* |  |  |  |
| INDICATORI | 28 Februarie 2025 (mil. lei) | Februarie 2025/ Ianuarie 2025  (%) | Februarie 2025/ Februarie 2024  (%) |
| **Credit neguvernamental (total) \*\*** | **420 249,5** | **0,4** | **9,4** |
| Credit neguvernamental în lei: | **293 610,6** | **0,4** | **11,3** |
| - gospodăriile populației | 173 999,4 | 0,7 | 13,1 |
| - alte sectoare (societăți nefinanciare și instituții financiare nemonetare) | 119 611,1 | 0,01 | 8,9 |
| Credit neguvernamental în valută: | **126 638,9** | **0,3** | **5,3** |
| - gospodăriile populației | 16 945,8 | -1,6 | -17,8 |
| - alte sectoare (societăți nefinanciare și instituții financiare nemonetare) | 109 693,0 | 0,6 | 10,1 |
| \*date provizorii; \*\* include și creditele neperformante. | | | |

Soldul **creditului guvernamental[[2]](#footnote-2)** acordat de instituțiile de credit a înregistrat o scădere în luna februarie 2025 de 0,2 la sută față de luna ianuarie 2025, până la 246 976,7 milioane lei. În raport cu februarie 2024, acesta s-a majorat cu 12,6 la sută (7,3 la sută în termeni reali).

**Depozitele rezidenților clienți neguvernamentali** au crescut în luna februarie 2025 cu 0,3la sută față de luna anterioară, până la nivelul de 626 552,4 milioane lei, iar față de aceeași perioadă a anului anterior s-au majorat cu 7,8 la sută (2,6 la sută în termeni reali).

Depozitele în lei ale rezidenților, cu o pondere de 70,0 la sută în totalul depozitelor clienților neguvernamentali, au crescut cu 0,4 la sută față de luna ianuarie 2025, până la 438 592,6 milioane lei. Comparativ cu luna februarie 2024, acestea s-au majorat cu 7,8 la sută (2,6 la sută în termeni reali).

|  |  |  |  |
| --- | --- | --- | --- |
| Tabel 4. Depozitele rezidenților clienți neguvernamentali\* | |  |  |
| INDICATORI | 28 Februarie 2025 (mil. lei) | Februarie 2025/ Ianuarie 2025  (%) | Februarie 2025/ Februarie 2024  (%) |
| **Depozite ale rezidenților clienți neguvernamentali (total) \*\*** | **626 552,4** | **0,3** | **7,8** |
| Depozite în lei ale rezidenților: | **438 592,6** | **0,4** | **7,8** |
| - gospodăriile populației | 253 202,1 | 0,5 | 13,2 |
| - alte sectoare (societăți nefinanciare și instituții financiare nemonetare) | 185 390,5 | 0,2 | 1,1 |
| Depozite în valută ale rezidenților: | **187 959,8** | **-0,01** | **7,8** |
| - gospodăriile populației | 127 808,4 | -0,5 | 6,6 |
| - alte sectoare (societăți nefinanciare și instituții financiare nemonetare) | 60 151,4 | 1,0 | 10,4 |
| \*date provizorii;\*\* sunt incluse conturile curente, depozitele la vedere și toate depozitele la termen indiferent de scadență. | | | |

Depozitele în lei ale gospodăriilor populației au crescut cu 0,5 la sută față de luna anterioară, până la 253 202,1 milioane lei și cu 13,2 la sută (7,8 la sută în termeni reali) față de aceeași perioadă a anului anterior.

Depozitele în lei ale altor sectoare (societăți nefinanciare și instituții financiare nemonetare) s-au majorat cu 0,2 la sută (până la 185 390,5 milioane lei) față de luna precedentă, iar față de luna februarie 2024, au înregistrat o creștere de 1,1 la sută (-3,7 la sută în termeni reali).

Depozitele în valută ale rezidenților, exprimate în lei, reprezentând 30,0 la sută în volumul total al depozitelor clienților neguvernamentali, au scăzut cu 0,01 la sută față de luna ianuarie 2025, ajungând până la nivelul de 187 959,8 milioane lei (evoluție similară în cazul exprimării indicatorului în euro). Comparativ cu luna februarie 2024, indicatorul exprimat în lei a crescut cu 7,8 la sută (7,6 la sută, în cazul exprimării indicatorului în euro).

Depozitele în valută ale gospodăriilor populației, exprimate în lei, au scăzut cu 0,5 la sută față de luna ianuarie 2025, până la 127 808,4 milioane lei (evoluție similară în cazul exprimării indicatorului în euro). Comparativ cu aceeași perioadă a anului 2024, creșterea acestui indicator exprimat în lei a fost de 6,6 la sută (6,4 la sută, în cazul exprimării indicatorului în euro).

Depozitele în valută ale altor sectoare, exprimate în lei, au crescut cu 1,0 la sută față de luna ianuarie 2025, până la 60 151,4 milioane lei (evoluție similară în cazul exprimării indicatorului în euro). Comparativ cu februarie 2024, indicatorul exprimat în lei s-a majorat cu 10,4 la sută (10,2 la sută, în cazul exprimării indicatorului în euro).

Notă:

În bilanțurile monetare ale instituțiilor financiare monetare dobânda de încasat/de plătit aferentă activelor și pasivelor financiare, acumulată și care nu a ajuns la scadență, se înregistrează la poziția *alte active/alte pasive*.

Începând cu luna ianuarie 2022, datele pentru elaborarea indicatorilor monetari sunt raportate de instituțiile financiare monetare conform Regulamentului BNR nr. 4/2021 privind raportarea de date și informații statistice la Banca Națională a României, cu modificările și completările ulterioare, Titlul I, Capitolele I şi II. În perioada ianuarie 2007- decembrie 2021, datele au fost raportate de instituțiile financiare monetare în conformitate cu reglementările statistice ale BNR în vigoare.

Datele statistice au caracter provizoriu și pot fi supuse unor revizuiri periodice. Seriile cronologice aferente statisticilor monetare (disponibile începând din ianuarie 2007) pot fi accesate în diferite formate (html, xls, xml și csv) în cadrul [Bazei de date interactive](http://www.bnr.ro/Baza-de-date-interactiva-604.aspx). Seriile de date statistice cuprinzând agregatele monetare și creditul neguvernamental exprimate ca pondere în PIB pot fi accesate aici link.

Datorită rotunjirilor este posibil ca totalurile să nu corespundă exact sumei componentelor sau să apară mici diferențe față de variațiile procentuale indicate în tabele.

Următorul comunicat de presă, referitor la indicatorii monetari în luna martie 2025, va apărea la data de 25 aprilie 2025.

Arhiva comunicatelor de presă: <http://www.bnr.ro/Indicatori-monetari-4151.aspx>.

1. Conform Comunicatului de presă nr. 59 din 13 martie 2025, emis de INS, indicele prețurilor de consum în luna februarie 2025 a fost 100,88 față de ianuarie 2025 și 105,02 față de februarie 2024. [↑](#footnote-ref-1)
2. Include creditul acordat administrațiilor publice (administrația centrală, administrațiile locale, administrațiile sistemelor de asigurări sociale) în sumă de 45 130,9 milioane lei, precum și titlurile de natura datoriei deținute de instituțiile de credit, emise de aceste sectoare instituționale în sumă de 201 845,8 milioane lei (solduri la 28 Februarie 2025). [↑](#footnote-ref-2)